Eirik Kvalfoss

Eirik Kvalfoss (født 1959) er en tidligere skiskytter. 

 Karriere 
Kvalfoss markerte seg allerede som junior. Under junior-VM 1979 ble han nr 4 på 10 km sprint.Sportsboken 79-80, Dreyer Bok, Stavanger (ISBN 82-7096-076-4) Samme år ble han nordisk juniormester på 10 km og i 1980 ble han nordisk juniormester på 15 km. Året etter vant han sin første verdenscupseier da han vant 20 km i Antholz. Han gikk flere gode løp i verdenscupen og ble nr 4 sammenlagt i sin første sesong som senior.Sportsboken 81-82, Dreyer Bok, Stavanger (ISBN 82-7096-110-8)

Under VM i Minsk 1982 vant Kvalfoss sitt første VM-gull, i tillegg til to sølv. Seieren på 10 km sprint var overraskende, og kom etter en sterk avslutning. Østtyskeren Frank Ullrich hadde vunnet 4 VM og OL-gull på rad på distansen, og han ledet etter siste skyting. Kvalfoss fikk en strafferunde mer enn Ullrich og lå 14 sekunder bak. Men på sistesløyfa var det ingen som kunne matche Kvalfoss, og i mål var han 6 sekunder foran Ullrich.Sportsboken 82-83, Dreyer Bok, Stavanger (ISBN 82-7001-942-9)

Han forsvarte VM-tittelen i Antholz-83 foran jevngamle Peter Angerer, og han var naturlig nok favoritt på sprinten under OL 1984 i Sarajevo. Kvalfoss innfridde forventningene og tok tre medaljer; gull på 10 kilometer, sølv på stafetten og bronse på 20 kilometer.

Etter at skøytingen ble innført permanent i skiskyting fra 1985 ble det noe vanskeligere for Kvalfoss å hevde seg, men han knep sprintsølvet i VM-85 på rutinen. Midt på 80-tallet var det fem år yngre Frank-Peter Roetsch som taklet overgangen best, og han hadde hegemoniet t.o.m OL i Calgary-88. Hjemmebane-VM 1986 var ingen fullklaff for Eirik, til det var skytingen for svak. Svak var også 87-sesongen, men året etter var han tilbake med andreplass i verdenscupen sammenlagt. I Calgary-OL 1988 måtte han likevel ta til takke med en sjetteplass som best på 20-kilometeren.

I VM i Feistritz-89 vant han igjen VM-gull, denne gang på 20 km. I samme mesterskap tok han sølvet på sprinten, fem sekunder bak Frank Luck, samt bronse på stafetten for Norge. På den utsatte sprinten (fra Minsk) i Holmenkollen 1990 ble det nok et sølv, og også Lahtis-VM -91 ble en suksess med tre bronsemedaljer. Mark Kirchner vant alt, og var den dominerende skiskytter en periode. Kvalfoss deltok i OL-92, men de norske hadde bommet på formen. VM-93 ga to fjerdeplasser, men han ble ikke tatt ut til OL på Lillehammer 1994. Han la opp sin lange karriere (14 seniorsesonger) samme år. 

I 1989 vant «Eirik'n» endelig verdenscupen sammenlagt, som første ikke-tysker. Kvalfoss fikk i alt 11 individuelle OL- og VM-medaljer i perioden 1982–91 (4-4-3),  i tillegg til fem stafettmedaljer (0-2-3).

Han var norsk flaggbærer i OL 1992 i Albertville. 

Kvalfoss har vunnet 9 individuelle NM-titler, i tillegg til 9 NM-titler i stafett og lagkonkurranse, i perioden 1982-94.NM senior 1959 - 2001 , Norges Skiskytterforbund Han ble tildelt Morgenbladets gullmedalje etter VM-tittelen i 1983. Han fikk Sportsjournalistenes statuett som «Årets idrettsnavn» etter OL-gullet i 1984, samt Fearnleys olympiske ærespris.

 Verdenscupseire 
 #  Dato  Sted Distanse   1  22. januar 1981    Antholz  Normal  2  4. april 1981   Hedenäset  Sprint  3  13. februar 1982   Minsk  Sprint (VM)  4  28. januar 1983   Ruhpolding  Sprint  5  26. februar 1983   Antholz  Sprint (VM)  6  14. januar 1984   Pontresina  Sprint  7  8. mars 1984   Holmenkollen  Sprint  8  15. mars 1988   Keuru  Sprint  9  17. mars 1988   Jyväskylä  Normal  10  4. mars 1989   Tavastehus  Sprint  11  15. mars 1990   Kontiolax  Normal  12  16. mars 1991   Canmore  Sprint 

 Referanser 

 Eksterne lenker 

 Om Eirik Kvalfoss på Biathlonworld

Kategori:Norske skiskyttere
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Olympiske mestere i skiskyting
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere i skiskyting
Kategori:Verdensmestere i skiskyting
Kategori:Medaljevinnere under Vinter-OL 1984
Kategori:Deltakere for Norge under Vinter-OL 1984
Kategori:Skiskyttere under Vinter-OL 1984
Kategori:Deltakere for Norge under Vinter-OL 1988
Kategori:Skiskyttere under Vinter-OL 1988
Kategori:Deltakere for Norge under Vinter-OL 1992
Kategori:Skiskyttere under Vinter-OL 1992
Kategori:Norgesmestere i skiskyting
Kategori:Vinnere av Fearnleys olympiske ærespris
Kategori:Personer fra Voss kommune
Kategori:Kongepokalvinnere i skiskyting
Kategori:Deltakere for Norge under VM i skiskyting 1981
Kategori:Deltakere for Norge under VM i skiskyting 1982
Kategori:Deltakere for Norge under VM i skiskyting 1983
Kategori:Deltakere for Norge under VM i skiskyting 1985
Kategori:Deltakere for Norge under VM i skiskyting 1986
Kategori:Deltakere for Norge under VM i skiskyting 1987
Kategori:Deltakere for Norge under VM i skiskyting 1989
Kategori:Deltakere for Norge under VM i skiskyting 1990
Kategori:Deltakere for Norge under VM i skiskyting 1991
Kategori:Deltakere for Norge under VM i skiskyting 1993